
Narvas Aleksander Puškini tänav 33 asuva linnavara
tasuta kasutusse andmine 
(MTÜ Narva Aktiivsed Naised)
1. ASJAOLUD JA MENETLUSE KÄIK

Narva Linnavalitsuse Arhitektuuri-ja Linnaplaneerimise Ametile laekus taotlus MTÜ-lt Narva Aktiivsed Naised, registrikood 80280829, juhatuse liige Ljubov Poljakova, milles palutakse anda tasuta kasutusse Narvas Aleksander Puškini tänav 33 hoones 3. Korrusel asuvad ruumid nr 103, 103a ja 117 mittetulundusühingu tegevuse korraldamiseks.
MTÜ Narva Aktiivsed Naised korraldab kohtumisi naiste ühingutega, eakate hooldekodudes  ning puudega lastele kontserte, tegeleb huvitegevustega.
MTÜ Narva Aktiivsed Naised taotlust arutati Narva Linnavalitsuse linnavarakomisjoni koosolekul 06.01.2016. a (protokoll nr 1) ning otsustati:
1. Nõustuda  MTÜ Narva Aktiivsed Naised taotlusega ning  anda MTÜ-le Narva Aktiivsed Naised, registrikood 80280829, avalikku enampakkumist korraldamata tasuta kasutusse Narvas Aleksander Puškini tänav 33 hoones 3. korrusel asuvad ruumid  nr 103, 103a ja 117 üldpinnaga 56,0 m² mittetulundusühingu tegevuse korraldamiseks lõpptähtajaga kuni 31.05.2016. a.

2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Aleksander Puškini tänav 33  hoone bilansiline valdaja.

2.4. Korra punktides 7.2 ja 7.2.3 sätestatu alusel võib linnavara mittetulundusühingutele anda tähtaega kuni 5 aastat tasuta kasutusse linnavalitsuse korraldusega.

3.  OTSUS

3.1. Anda MTÜ-le Narva Aktiivsed Naised, registrikood 80280829, avalikku enampakkumist korraldamata tasuta kasutusse Narvas Aleksander Puškini tänav 33 hoones 3. korrusel asuvad ruumid nr 103, 103a ja 117 üldpinnaga 56,0 m² mittetulundusühingu tegevuse korraldamiseks lõpptähtajaga kuni 31.05.2016. a.

 3.2. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga  Narva Aktiivsed Naised punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le Narva Aktiivsed Naised.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

